လျှပ်စစ်စွမ်းအား

လျှပ်စစ်စွမ်းအားဆိုရေမှာ အချိန်တစ်ခုအတွင်း လျှပ်စစ်ပတ်လမ်းတစ်ခုမှ လျှပ်စစ်စွမ်းအင်ပြောင်းလဲနှုန်းဖြစ်ရေ။ စွမ်းအားဧSI ယူနစ်မှာ ဝပ်(ဂျိုးပါစက္ကန့်-joule per second)ဖြစ်ရေ။

လျှပ်စစ်စွမ်းအားကို တိရေအားဖြင့် လျှပ်ထုတ်စက်တိမှထုတ်လုပ်ရေ။ သို့ကေအခြားရေနည်းတိဖြင့်လည်းထုတ်နိုင်ရေ။ လျှပ်စစ်စွမ်းအားကို ကီလိုဝပ်နာရီ(kilowatt hour)(3.6 MJ)-လျှပ်စစ်စွမ်းအားကို ကီလိုဝပ်ယူနစ်နန့် အချိန်ဧမြှောက်လဒ်ဖြင့်ရောင်းချရေ။ လျှပ်စစ်စွမ်းအားကို လျှပ်စစ်မီတာတိဖြင့်တိုင်းတာရေ။

လျှပ်စစ်စွမ်းအားမှာ စွမ်းအင်လျီာ့ပါးမှုကိုဖြစ်စေပြီး အခြားရေ အရွေ့၊အလင်း၊အပူစွမ်းအင်တိသို့ပြောင်းလဲနိုင်ရေ။

 အဓိပ္ပာယ် သတ်မှတ်ချက် 
လျှပ်စစ်စွမ်းအားရေ အလုပ်ပြီးမြောက်နှုန်းဖြစ်ပြီး ဝပ်ဖြင့်တိုင်းတာကာ "P"ဖြင့်သင်္ကေတပြုရေ။ လျှပ်စီး "I"မှ လျှပ်စစ်ဓာတ်"Q" ကူးလောင်းဖြင့် electric potential difference "V"ကို အချိန်"t"တွင်ဖြတ်စီးခြင်းမှ ထုတ်လုပ်ရေ လျှပ်စစ်စွမ်းအားဧ ဝပ်ပမာဏမှာ



ဖြစ်ရေ။

Q=လျှပ်စစ်ဓာတ်(ကူးလောင်း)(coulombs)t=အချိန်(စက္ကန့်)(seconds)I=လျှပ်စီး(အမ်ပီယာ)(amperes)V=electric potential difference(ဗို့)(volts)

 သျှင်းလင်းချက် 
လျှပ်စစ်ပစ္စည်းတစ်ခုဧ ပတ်လမ်းတွင် လျှပ်စစ်ဓာတ်တိ electric potential differenceကိုဖြတ်ပနာလားခြင်းဖြင့် လျှပ်စစ်စွမ်းအားမှ အခြားစွမ်းအင်သို့ပြောင်းနိုင်ရေ။ လျှပ်စစ်စွမ်းအားဧရှုထောင့်ကိုမူတည်ပနာ လျှပ်စစ်ပတ်လမ်းဧအစိတ်အပိုင်းတိကို၂မျိုးခွဲနိုင်ရေ။

Passive devices or loads:လျှပ်စစ်ဓာတ်တိ potential differenceကို မြင့်ရာမှနိမ့်ရာလားကေ အဖိုလျှပ်စစ်ဓာတ်တိက အဖိုတိုင်မှအမတိုင်သို့လားရေ။ တိုင်နှစ်ခုကြားတွင် ဗို့အားကြောင့် ဖြစ်လာရေ အတည်စွမ်းအင်ကို အရွေ့စွမ်းအင်ဖြစ်စေရေ။ ထိုပစ္စည်းတိကို passive devices or loadsဟုခေါ်ရေ။ ဥပမာ-မီးသီး၊လျှပ်စစ်မော်တာ၊ လျှပ်စစ်ဟိတာတိဖြစ်ရေ။


Active devices or power sources:ပြင်ပအားတစ်ခုကြောင့် လျှပ်စစ်ဓာတ်တိ အနိမ့်အစွန်းမှ အမြင့်သို့လားခြင်း(အဖိုဓာတ်တိ အမတိုင်မှ အဖိုတိုင်လားခြင်း)ဖြင့်အလုပ်ပြီးကာ အတည်စွမ်းအင်မှ အခြားရေ စက်မှုစွမ်းအင်၊ဓာတုစွမ်းအင်တိပြောင်းလဲရေ ပစ္စည်းကို Active devices or power sourcesဟုခေါ်ရေ။ လျှပ်ထုတ်စက်၊ဘတ်ထရီတိဖြစ်ရေ။

အချို့ပစ္စည်းတိရေ ဗို့အားနန့် လျှပ်စီးပေါ်မူတည်ပနာ loadလည်းဖြစ်သကဲ့သို့ power sourceလည်းဖြစ်ရေ။ဥပမာ- ပြန်လည်အားသွင်းနိုင်ရေ ဘတ်ထရီရေ ပတ်လမ်းတစ်ခုကိုဆက်ထားချိန်တွင် sourceဖြစ်ကာ ပြန်လည်အားသွင်းချိန်တွင် loadဖြစ်ရေ။

 ခုခံမှုပတ်လမ်း 
ခုခံမှု ကိစ္စတွင် ဂျူးလော (Joule's law)နန့် အုမ်းလော(Ohm's law)ကို ဆက်စပ်သုံးနိုင်ရေ။



R=ခုခံအား

 ပြန်လှန်လျှပ်စီး(Alternating current) 
ပြန်လျှပ်စီးတွင် လျှပ်ညှို့သတ္တိ(inductance)နန့် လျှပ်သိုသတ္တိ စွမ်းအားစီးမှုဧနောက်ပြန်ဟိရေ။ ACလှိုင်းပုံအပြည့်ဟိရေ စွမ်းအားစီးဆင်းမှု(ဦးတည်ချက်တစ်ခုတည်းစီးဆင်းမှု)ကိုreal powerဟုခေါ်ရေ။ ပြန်လာရေ စွမ်းအားကို reactive powerဟုခေါ်ရေ။real power "P"ကို



Vp=peak voltage (volts)Ip =peak current (amperes)Vrms= root-mean-square voltage(volts)Irms= root-mean-square current (amperes)θ=phase angle between current and voltage sine waves

real power ၊ reactive powerနန့် apparent powerရို့ဧ ဆက်သွယ်မှုကို ဗက်တာတန်ဖိုးတိဖြင့်ဖော်ပြနိုင်ရေ။real powerကို ရေပြင်ညီဗက်တာ၊reactive powerကို ထောင်လိုက်ဗက်တာဖြင့်ဖော်ပြကာ apparent powerကိုထောင့်မှန်ခံဗက်တာဖြင့်ဖော်ပြရေ။ ထိုဖော်ပြချက်ကို power triangleဟုခေါ်ရေ။ ပိုက်သာဂိုရ သီအိုရမ်အရ ထို၃ခုဧဆက်သွယ်ချက်မှာ



 လျှပ်စစ်သံလိုက်နယ်ပယ် 
နီရာတစ်ခုတွင် လျှပ်စစ်စက်ကွင်းနန့် သံလိုက်စက်ကွင်းအတူတကွဖြစ်ပေါ်တိုင်း လျှပ်စစ်စွမ်းအားစီးလီ့ဟိရေ။



 လျှပ်စစ်စက်ရုံတိ 
လျှပ်စစ်စက်ရုံတိက လျှပ်စစ်ထုတ်ခြင်းနန့်ပို့လွှတ်ခြင်းကိုလုပ်ဆောင်ရေ။ လျှပ်ထိပ်ခေါင်းကိုဖြတ်ပနာ လျှပ်စစ်ဓာတ်လိုအပ်ရေနီရာတိသို့ပို့လွှတ်ရေ။

 အသုံးပြုခြင်း 
လျှပ်စစ်ထုတ်ရာစက်ရုံတိမှ ဓာတ်အားတိကို ထုတ်လွှတ်ရာလမ်းတိမှတစ်ဆင့် စက်ရုံ၊အလုပ်ရုံတိ၊လူနေရပ်ကွက်တိသို့ဖြန့်ဖြူးရေ။ နိုင်ငံတစ်နိုင်ငံဧ စက်မှုလုပ်ငန်းဖွံ့ဖြိုးမှုရေ လျှပ်စစ်ဓာတ်အားထုတ်လုပ်သုံးစွဲနိုင်မှုအပေါ်လည်းမူတည်ရေ။

 ကိုးကား 

Category:ရူပဗေဒ